**Verticala vieții**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Picură adânc secunda peste ziua zbuciumată

și a noptii cataplasmă se întinde ca un leac

să-nvelească într-o bură ce-i muncit de judecată

și în mareția lunii e doar miezul unui fleac.

Luna hulpavă consumă ale dragostei merinde,

tolanită-n desfătare pe al stelelor covor

Și din când în când aruncă firimituri ce vor surprinde

două suflete flămânde și-nsetate de amor.

Vin cohortele de visuri din a somnului genune

și atacă nevăzutul cu o mare de-ntâmplări

ce-și hrănesc a lor samânță din a zilei acțiune,

așteptând ca-n toiul nopții să pornească-n zbor, călări.

Al lor prinț îndeamnă calul să-și întindă anvergura

unor aripi ce-s croite din al nopții așternut,

să pornească-n zbor, acolo, unde tainic sinecura

îi oferă stăpânirea peste-al viselor ținut.

Furișându-se-n tăcere, somnul își alege-o pradă,

peste-a ploapelor lumină el i-așterne tainic vis,

ca un hoț ce lasă-n urmă a suldamilor tiradă,

el ia trupului tăria și-l coboară în abis.

Se întinde peste secoli a călatoriei vrajă

Și coboară până-n timpuri renegate în prezent,

când reduta omenirii larg deschisă, fără strajă,

era doar credința oarbă într-un astru difident.

Prin a visului magie și a noptii-ablațiune

trece, iată, printre secoli, bietul Călător noaten

și coboară în regatul unde-a Soarelui genune

E clamată în urale și numită.. Akhenaten.

Faraonul își ridică peste adunare chipul,

capul țuguiat zvâcnește ca o suliță spre cer.

Sceptrul și-l întinde-n zare stăpânind întreg nisipul

c-o putere antamată de la Nilul jitnicer.

Fermecat de locul unde vraja visului străluce,

Călătorul se îndreaptă către cel ce stă pe tron,

spre a da binețe celui ce cu fală-și duce

a sa nobilă relege, venerându-l pe Aton.

- Preamărite prinț al razei și al Soarelui lumină

din puterea unor gânduri izvorâte de prin cărți,

regăsesc a mea idee, reflectată de retină

și observ pierduta lume, neînscrisă azi pe hărți.

Larg îți este orizontul după dunele de aur

ce-i cuprins de-a ta privire și-al voinței așternut,

căci tu ai decis ca lumea să devină un tezaur

ce turnat in piramidă îți va fi mormânt și scut.

Ai gândit c-a ta uitare peste secoli vă fi stinsă

Dacă vie îți e cripta şi cu fruntea-n fiptă-n cer?

Numai norii poartă-n pântec înflorită şi aprinsă

Ploaia sacră a nemuririi cu izvoarele-n mister.

Mulți uita-vor al tău nume în a lumii promenadă

spre-un sfârșit pe care nimeni nu îl va citi prin cărți,

dar al tău mormânt enigmă, fără nici un gram tăgadă

va deschide lungi dezbateri și-ale nemuririi porți.

Te vei folosi de lumea ce îți cată adăpostul

tot analizându-ți viața si al tău tainic mormânt

și tot caută-nțelesuri fără a-nțelege rostul

vârfului de piramidă în război cu-acest Pământ.

- Călător adus de raze și de-a Soarelui splendoare

ca un sol al celor care încă caută răspuns,

De ce cauți azi, în dune, în nisipuri mișcătoare

Adevărul ce strabate generații ce-au apus?

Voi nu prindeți în privire decât tot ce vă-nconjoară

și nu vă uitați spre aștri, să pășiți pe drumul lor.

Prin gândire aveți aripi, dar legate-s de-o comoară

Ce a banului putere vă umbrește ca un stor.

Fiți voi paseri ce s-avantă spre a cerului magie!

Rupeți legătura sorții și în zbor porniți-îndat!

Chiar dacă în zborul tainic nu veți face hălăgie

Să știți că... e-n firea sorții să-ntâlniți ce-i perimat.

Iată cum o largă lume stă în stoluri adunată,

Vrăbii doar țopăitoare pe-al secundei, simplu salt...

Ele n-au aflat că pasul e-o mișcare-îngreunată

de ciripituri ce-strânse în al inimii bazalt?

Dând din aripi se ridică la-nalțimi, ades știute

de a ochilor putere, dar nu îndrăznesc mai mult

că-s legate pe vecie cu parâme nevăzute

de a omenirii zarvă și vor fi ce-au fost: tumult!

Să nu te oprești în drumul ce îți licăre menire!

Să te-avânți spre alte creste, chiar de-or fi singurătăți!

Pe Pământ, în ochii lumii vei fi doar o licărire

sau subiect vei fi de vorbă și al altor răutăți.

Te vei ridica în zborul ce-ți va fi a ta gândire

Către o adunatură prinsă într-un zaiafet,

E a ciorilor periplu ce-au pierdut a lor menire

și-n croncănituri de secoli își deplâng al lor forfet.

De vei bate tot din aripi, te vei ridica spre creste

unde doar lumina vie va privi către Pământ,

vei atinge Absolutul și o lume de poveste

îți va fi în suflet casă, trupului apărământ.

Mulți vor ridica privirea să îți prind-a ta urcare,

dar ce vor vedea spre aștri va fi doar un punct pulsând.

Vor miji a lor privire, dar nu vor simți în stare

cum îți e așezământul și al nemuririi gând.

Ridicat-am piramida nu ca monument de fală

Și a pietrelor putere nu am luat-o din nisip,

E doar verticala vieții, necuprinsă de-ndoială

Ce milenii va străbate, sinonim la fenotip.

Iată cum a mea gândire în urcare a fost trimisă

ale piramidei trepte să le-nfrunte, rând cu rând,

să ajungă-n vârful sacru, unde viața nu-i închisă

de a timpului celulă și trăieste vericând.

..................................................................

Se deșteaptă Călătorul din a somnului magie,

tremurând de Adevărul ce în urmă a tocat

tone de idei greșite aruncate-n astă lume

de ascunsa neputință de-a-nțelege ce-i codat.

Este clipa când se naște noua ordine celestă

ca un gând ea se întinde în armata de soldați:

Să urmăm a noastră vrere, chiar de lumea o detestă

să nu fim ai bogației și ai faimei, bieți argați!

Să curmăm interna frică de-a privi spre-nalte creste!

Zborul să ne fie amplu, neavând aripi, defel!

Ne vom ridica interne, piramide de poveste

și apoi, treaptă cu treaptă, vom păși spre-al nostru țel.